עמית זנטי
עמית זנטי (נולד ב-2 באפריל 1997) הוא כדורגלן ישראלי המשחק בעמדת הקשר ההתקפי.
קריירה.
זנטי החל לשחק כדורגל בקבוצת הילדים של מועדון ספורט אשדוד, ובגיל 13 הצטרף למחלקת הנוער של מכבי חיפה. ב-21 ביולי 2016 ערך את הופעת הבכורה שלו בקבוצה הבוגרת של המועדון, בתיקו 1–1 נגד נומה קאליו במוקדמות הליגה האירופית, ובדו-קרב בעיטות ההכרעה החמיץ פנדל והקבוצה הודחה מהמפעל. ב-10 בינואר 2017 ערך זנטי את הופעת הבכורה שלו בליגת העל, בהפסד 0–2 נגד הפועל באר שבע. בסך הכל ערך 15 הופעות בליגת העל בעונת 2016/2017, ובמקביל שיחק גם בקבוצת הנוער והיה שותף להעפלתה לשלב הפלייאוף בליגת האלופות לנוער. בעונת 2017/2018 שותף זנטי בשלושה משחקים, וב-13 במאי 2018 כבש את שער הבכורה שלו בליגת העל, בניצחון 2–0 על הפועל רעננה.
בתחילת עונת 2018/2019 שותף זנטי בעשרה משחקי ליגה במדי מכבי חיפה, וב-31 בינואר 2019 הושאל לבני יהודה תל אביב. ב-16 בפברואר 2019 כבש את שער הבכורה שלו במועדון, בניצחון 4–2 על הפועל חיפה. בתום העונה זכה עם בני יהודה בגביע המדינה, כשכבש את הפנדל הרביעי בדו-קרב בעיטות ההכרעה מול מכבי נתניה במשחק הגמר. בתום העונה חתם זנטי על חוזה חדש לארבע עונות בבני יהודה, במסגרת העסקה בה עברו יובל אשכנזי ודולב חזיזה למכבי חיפה.
בעונת 2020/2021 רשם 20 הופעות, במהלכן כבש 4 שערים. בסיום אותה העונה נשר יחד עם בני יהודה לליגה הלאומית.
ב-28 בינואר 2022 שוחרר מהמועדון.
ניאסוויז' (מחוז משנה)
מחוז משנה ניאסוויז' (בבלארוסית: Нясві́жскі раё́н) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר ניאסוויז'.
דמוגרפיה.
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה ניאסוויז' 41,618 בני אדם. ההרכב האתני של האוכלוסייה במחוז היה: 88.85% בלארוסים, 5.28% רוסים, 4.0% פולנים, 1.09% אוקראינים ו-0.78% אחרים. שפות הדיבור הנפוצות: בלארוסית (82.63%) ורוסית (15.35%).
פוחביצ'י (מחוז משנה)
מחוז משנה פוחביצ'י (בבלארוסית: Пухавіцкі раён) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר מרינה הורקה.
דמוגרפיה.
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה פוחביצ'י 69,427 בני אדם. ההרכב האתני של האוכלוסייה במחוז היה: 84.66% בלארוסים, 11.05% רוסים, 2.56 אוקראינים ו-1.73% אחרים. שפות הדיבור הנפוצות: בלארוסית (60.2%) ורוסית (36.4%).
MammaPrint
מיאדז'ייל
מיאדל
סטרזה
סטרזה (באיטלקית: Stresa) היא עיר וקומונה בעלת כ-5,000 תושבים, הממוקמת על חופי אגם מאג'ורה בנפת ורבנו-קוזיו-אוסולה במחוז פיימונטה בצפון איטליה, במרחק של כ-90 קילומטרים צפונית-מערבית למילאנו. מיקום העיר משמש כתחנת מעבר, באמצעות כבישים ופסי רכבת למעבר סימפלון.
היסטוריה.
התיעוד הראשון הקיים כיום לשמה של העיר הוא משנת 998.
במאה ה-15 הפכה העיר לקהילת דייגים. באותה תקופה נאלצו התושבים להבטיח נאמנות פיאודלית למשפחת האצולה ויסקונטי, ובהמשך למשפחת בורומאו.
בשנת 1948 ביקר בעיר הסופר והעיתונאי האמריקאי ארנסט המינגוויי, ובזמן שהייתו בה כתב חלק מספר בסדרת הספרים "הקץ לנשק". בשנת 2002 אירחה סטרזה את ועידת המינגוויי העשירית.
במאה ה-20 נערכו בעיר מספר ועידות פסגה פוליטיות. בין היתר:
מיאדז'יול
טקס פרסי האקדמיה הבריטית לקולנוע ה-38
טקס פרסי האקדמיה הבריטית לקולנוע ה-38 שמעניקה האקדמיה הבריטית לאמנויות הקולנוע והטלוויזיה פרסים לסרטים הטובים ביותר של שנת 1984. הטקס נערך במלון בית גרוסוונור ב-5 במרץ ב-1985.
הזוכה הגדול של הטקס היה הסרט "דמעות של שתיקה" שהיה מועמד ל-13 פרסים וזכה בשמונה מהם.
זוכים ומועמדים.
הסרט הטוב ביותר.
דמעות של שתיקה
השחקן הטוב ביותר.
היינג נגור – דמעות של שתיקה
השחקנית הטובה ביותר.
מגי סמית' – A Private Function
השחקן הטוב ביותר בתפקיד משנה.
דנהולם אליוט – A Private Function
השחקנית הטובה ביותר בתפקיד משנה.
ליז סמית' – A Private Function
הבמאי הטוב ביותר.
וים ונדרס – פריז, טקסס
התסריט המקורי הטוב ביותר.
דני רוז האיש מברודוויי - וודי אלן
התסריט המעובד הטוב ביותר.
דמעות של שתיקה - ברוס רובינסון
הצילום הטוב ביותר.
דמעות של שתיקה - כריס מנגס
העריכה הטובה ביותר.
דמעות של שתיקה - ג'ים קלארק
עיצוב ההפקה הטוב ביותר.
דמעות של שתיקה - רוי ווקר
עיצוב התלבושות הטוב ביותר.
היו זמנים באמריקה - גבריאלה פסקוצ'י
האיפור הטוב ביותר.
- פול אנגלן, פיטר פרמפטון, ריק בייקר, ג'ואן הילס
הסאונד הטוב ביותר.
דמעות של שתיקה - ביל רואו, איאן פולר, קלייב וינטר
האפקטים החזותיים הטובים ביותר.
אינדיאנה ג'ונס והמקדש הארור - דניס מורן, ג'ורג' גיבס, מייק מקאליסטר, לורן פטרסון
המוזיקה הטובה ביותר.
היו זמנים באמריקה - אניו מוריקונה
השיר המקורי הטוב ביותר.
"Ghostbusters" במכסחי השדים - ריי פרקר ג'וניור
הסרט הזר הטוב ביותר.
כרמן
הסרט הקצר הטוב ביותר.
"The Dress"
השחקן החדש המבטיח ביותר.
היינג נגור – דמעות של שתיקה
תרומה מצטיינת לקולנוע.
אלן פארקר ואלן מרשל
גלולת היום שאחרי
סטרסה
רשימת תחביבים
רכס המחצצר
רֶכֶס הַמְּחַצְצֵר (באנגלית: Buccinator crest) הוא רכס עצם של הלסת התחתונה. ראשיתו בבסיס הזיז הווי וסופו באזור שמאחורי שן הבינה. שריר המחצצר נאחז בו בחלקו שבלסת התחתונה.
עד שתחזור
עד שתחזור הוא סינגל שהוקלט על ידי הזמרת-יוצרת הישראלית יובל דיין, מתוך אלבום הבכורה שלה, לאסוף. השיר יצא לאור ב-4 במאי 2013, על ידי חברת התקליטים הליקון, כסינגל השני מתוך האלבום.
השיר הגיע למקום השמיני במצעד של מדיה פורסט.
במהלך השנים השיר הפך למזוהה עם שירי זיכרון והוא מופיע כמעט באופן תדיר ביום הזיכרון לחללי מערכות ישראל.
רקע וכתיבה.
השיר נכתב והולחן על ידי עידן רפאל חביב, והופק על ידו ועל ידי גלעד שמואלי. כמו כן, השיר הוא מעין בלדת פופ, בו דיין שרה אל האהוב שלה. יוסי חרסונסקי סקר את השיר בחיוב והעניק לו ציון של שלושה וחצי כוכבי זהב בסך הכל.
בנוסף לכך, עלה השיר לרשת הזרמת המדיה ספוטיפיי, בסמוך לצאתו.
וידאו קליפ.
טרם יצא הווידאו קליפ המלא של השיר, העלתה יובל דיין לערוץ היוטיוב שלה את האודיו הרשמי של השיר, בו ניתן לראות את עטיפתו של הסינגל. בנוסף לכך, הפך הסרטון לאחד מן הסרטונים הישראלים הנצפים ביותר ביוטיוב, ולסרטון הישראלי ה-3 הנצפה ביותר בשנת 2013.
נכון לינואר 2021, מונה הצפיות של הקליפ עומד על כ-24 מיליון צפיות.
אחמד עבד-אלרחמן
אחמד עבד-אלרחמן (בערבית: أحمد عبد الرحمن; נולד ב-26 במאי 1996) הוא ג'ודוקא מצרי אשר מתחרה בקטגוריית המשקל עד 60 ק"ג.
הוא התחרה באולימפיאדת ריו דה ז'ניירו 2016 והודח בסיבוב השני לאחר שהפסיד לאוטר בסטייב הקירגיזי.
סליהורסק (מחוז משנה)
מחוז משנה סליהורסק (בבלארוסית: Салігорскі раён) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר סליהורסק.
דמוגרפיה.
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה סליהורסק 134,608 בני אדם. ההרכב האתני של האוכלוסייה במחוז היה: 88.87% בלארוסים, 7.08% רוסים, 1.0% אוקראינים ו-3.05% אחרים. שפות הדיבור הנפוצות: בלארוסית (62.54%) ורוסית (32.39%).
סלוצק (מחוז משנה)
מחוז משנה סלוצק (בבלארוסית: Слу́цкі раён) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר סלוצק.
דמוגרפיה.
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה סלוצק 95,106 בני אדם. ההרכב האתני של האוכלוסייה במחוז היה: 89.86% בלארוסים, 6.4% רוסים, 1.42% אוקראינים ו-2.32% אחרים. שפות הדיבור הנפוצות: בלארוסית (68.52%) ורוסית (28.06%).
היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בברבדוס. הסיומת, שנפתחה בשנת 1991, היא סיומת פעילה בעיקר בקרב תושבי ברבדוס.
הדומיין נוהל תחילה בידי האוניברסיטה של פוארטו ריקו, ולאחר מכן עברה לידי ממשלת ברבדוס.
מחיר הדומיין ותת הדומיינים יקר יחסית למרבית הדומיינים האחרים ועומד על כ-120 דולר. כיום הממשלה אינה מאשרת לחברות מסחריות ללא קשר למדינה להשתמש בדומיין.
תתי-סיומות.
סיומת האינטרנט מחולקת לתתי-הסיומות הבאות:
היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בבוסניה והרצגובינה.
תתי-סיומות.
הליך הרישום לדומיין מסובך יותר מן המקובל בדומיינים בין-לאומיים ודורש עמידה בלא מעט תקנות.
סיומת האינטרנט מחולקת לתתי-הסיומות הבאות:
היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בבורקינה פאסו.
היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בבולגריה.
בהרשמה לדומיין קיימות ההגבלות הבאות: על הנרשם להיות חבר באיחוד האירופי או לחלופין חברה זרה בעלת סניף או נציג בבולגריה.
עלות הדומיין היא כ-30 אירו לשנה (36 כולל מע"מ)
עד אמצע שנת 2006 היה המחיר 50 דולר תחילה ועוד 50 דולר לשנה, מחיר זה היה יקר למדי ואתרים בולגריים רבים בחרו להשתמש בסיומת הבינלאומית .com, באוקטובר 2006 פושטו התהליכים והמחיר הורד ל-12 יורו בלבד לשנה. בשימוש בתת-דומיינים.
אלכסיי ניקולאייביץ', יורש העצר של רוסיה
לודוגורץ
רודני רוג'רס